У Вікіпедыі ёсць артыкулы пра іншых асоб з прозвішчам Жураў.

**Уладзімір Жураў** (нар. 9 сакавіка 1991) — беларускі футбаліст, брамнік.

Клубная кар’ера
---------------

Выступаў за магілёўскі «Дняпро», дзе гуляў пераважна за дубль.

З 2012 года быў асноўным брамнікам «Полацка» ў Першай лізе. Пасля пагаршэння фінансавага становішча полацкай каманды ў жніўні 2013 года перайшоў у наваполацкі «Нафтан». У складзе «Нафтана» стаў трэцім брамнікам. 1 верасня 2013 года дэбютаваў у асноўным складзе навапалачан у матчы супраць брэсцкага «Дынама», правёў усе 90 хвілін. З-за памылак Журава «Нафтан» прапусціў 2 галы і саступіў 1:2. Больш у сезоне 2013 не полі не з’яўляўся.

У студзені 2014 года па заканчэнні тэрміну арэнды вярнуўся ў «Дняпро». Пачынаў сезон 2014 у якасці другога брамніка (пасля Барыса Панкратава), але пасля таго як Панкратаў у ліпені 2014 года атрымаў траўму, стаў выступаць у аснове. Па выніках сезона 2014 «Дняпро» выбыў у Першую лігу, дзе Жураў стаў асноўным брамнікам (чаргаваўся з Русланам Капанцовым).

У лютым 2016 года па заканчэнні кантракта пакінуў «Дняпро» і накіраваўся на прагляд у гродзенскі «Нёман», з якім у сакавіку падпісаў пагадненне. У складзе «Нёмана» стаў другім брамнікам пасля Сяргея Курганскага. У маі 2017 года ў сувязю з траўмай Курганскага, заняў месца ў аснове, пазней стаў часцей з’яўляцца на полі. У лістападзе 2017 года на два гады падоўжыў кантракт з «Нёманам». У першай палове 2018 года быў асноўным брамнікам каманды, пазней страціў месца ў складзе.

У лютым 2019 года перайшоў у «Віцебск», дзе быў другім брамнікам пасля Дзмітрыя Гушчанкі. У снежні 2019 года кантракт клуба з брамнікам быў разарваны.

У студзені 2020 года далучыўся да магілёўскага «Дняпра». Стаў асноўным брамнікам каманды і дапамог ёй перамагчы ў Другой лізе. У студзені 2021 года падоўжыў кантракт з магілёўскім клубам. У сезоне 2021 заставаўся асноўным брамнікам каманды. У студзені 2022 года стала вядома, што Жураў застаецца ў «Дняпры» яшчэ на год.

У сезоне 2022 у Вышэйшай лізе правёў 21 гульню з 30. У студзені 2023 года, нягледзячы на выбыванне ў Першую лігу, падоўжыў кантракт з «Дняпром». Пакінуў каманду ў чэрвені 2023 года.

Дасягненні
----------

* Беларусь Пераможца Другой лігі чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2009 | дубль | Дняпро | Беларусь | 16 | -11 |
| 2010 | Д1 | Дняпро | Беларусь | 1 | -4 |
| 2011 | Д1 | Дняпро | Беларусь | 2 | -5 |
| 2012 | Д2 | Полацк | Беларусь | 24 | -46 |
| 2013 (1) | Д2 | Полацк | Беларусь | 10 | -11 |
| 2013 (2) | Д1 | Нафтан | Беларусь | 1 | -2 |
| 2014 | Д1 | Дняпро | Беларусь | 11 | -14 |
| 2015 | Д2 | Дняпро | Беларусь | 18 | -10 |
| 2016 | Д1 | Нёман | Беларусь | 2 | -0 |
| 2017 | Д1 | Нёман | Беларусь | 19 | -19 |
| 2018 | Д1 | Нёман | Беларусь | 13 | -19 |
| 2019 | Д1 | Віцебск | Беларусь | 5 | -7 |
| 2020 | Д3 | Дняпро | Беларусь | 20 | -8 |
| 2021 | Д2 | Дняпро | Беларусь | 30 | -32 |
| 2022 | Д1 | Дняпро | Беларусь | 21 | -48 |
| 2023 (1) | Д2 | Дняпро | Беларусь | 9 | -7 |
|

Заўвагі
-------

1. ↑  Vladimir Zhurov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Гаврюшко подписал контракт с "Днепром", Журов покинул клуб
4. ↑  Чухлей и Журов стали игроками "Немана"
5. ↑  Журов и Курганский продолжат защищать ворота "Немана"
6. ↑  Вратарь "Немана" продолжит карьеру в "Витебске"
7. ↑  Хубутия, Золотов, Прудников и Журов покинули "Витебск"
8. ↑  "Днепр-Могилев" подписал вратаря и хавбека
9. ↑  Журов, Бобченок и Рыбаков продлили контракты с "Днепром-Могилев"
10. ↑  "Днепр" продлил контракты с Журовым и Бордуковым
11. ↑  Еще один футболист продлил контракт с "Днепром" (руск.). *football.by* (12 студзеня 2023). Праверана 12 студзеня 2023.
12. ↑  "Днепр" объявил о расторжении контракта с Журовым (руск.). *football.by* (30 чэрвеня 2023). Праверана 4 ліпеня 2023.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол · УЕФА |